Šimulių senovės gyvenvietė

Šimulių senovės gyvenvietė – vienas iš Marijampolės savivaldybėje saugomų archeologinių paminklų, senovės gyvenvietė. Ji išaiškinta Liudvinavo seniūnijoje, Šimulių kaime, 1,4 km į rytus nuo kelio , Šešupės vingio kairiajame krante. Nuo plento pasiekiama žvyrkeliu, pravažiavus keletą vienkiemių, kolektyvinių sodų bendrijos sodybų. 

2018 m. paminklinė teritorija buvo įrašyta į Kultūros vertybių registrą. Archeologinis (lemiantis reikšmingumą) ir kraštovaizdžio paminklas datuojamas geležies senojo amžiaus antrosios pusės ir vidurinio geležies amžiaus (III–VIII a.) laikotarpiu, jam suteiktas nacionalinio reikšmingumo lygmuo. Paskelbta saugoma 20,5 ha dydžio teritorija. 

 Tyrimai 

2016 m. archeologas Egidijus Šatavičius pranešė apie naujai surastą piliakalnį ir senovės gyvenvietę šalia jo.Vieną rytą nubudo senovės gyvenvietėje valstietis.lt 2018-10-27  Pateikiama Šimulių piliakalnio lokacija yra  Nuo upės nutolęs per 5–120 m, įrengtas jos slėnio vingio suformuotame kyšulyje, iškilusiame virš upės vandens lygio per 4–6,7 m. Šalia plyti uždurpėjusi buvusio rininio ežero ar Šešupės senvagės loma.Egidijus Šatavičius. Archeologiniai tyrinėjimai Lietuvoje 2017 metais. Nežinomi piliakalniai Pietų Lietuvoje. Šimulių piliakalnis lad.lt p. 564-565 Teritorijoje vietomis pastebėta kultūrinio sluoksnio anglingų dėmių, o visame paviršiuje – grublėtosios keramikos fragmentų ir molio tinko trupinių. Pasak E. Šatavičiaus, jam vietiniai gyventojai pasakojo, jog radę ir bronzinių bei geležinių dirbinių. Taip pat rasta titnago skelčių bei nuoskalų, kas liudija, kad čia žmonių gyventa ir akmens amžiaus laikais.

Archeologo pastebėjimu, išlikę piliakalnio pylimo, apsauginio griovio fragmentai. Tuomet šioje vietoje buvo intensyviai vykdoma ūkinė veikla: ariama žemė, nustumdytas pylimas, iš dalies užpiltas griovys, įrengiant sodybvietes su pastatais. Tais pačiais metais pradėta naujos sodybos statyba, todėl buvo paprašyta, kad piliakalniui kuo skubiau būtų suteikta teisinė apsauga. 

Priimtas sprendimas Šimulių senovės gyvenvietės teritoriją įrašyti į Kultūros vertybių registrą buvo netikėtas į teritoriją patekusios privačios žemės savininkams, neva nieko negirdėjusiems apie vaizdingoje vietovėje vykdytus archeologinius kasinėjimus ir rastus senovės dirbinius. Dėl žemei uždėtų apribojimų buvo kreiptasi į teismą, tikintis naujojo teritorijos statuso panaikinimo. Prašymą išnagrinėjęs Vilniaus administracinis teismas savininkų skundą atmetė.

 Senovės gyvenvietė 

Teritorijoje iškyla Šešupės juosiamas kranto kyšulys lygiu viršumi iš rytų, šiaurės ir vakarų pusių bei uždurpėjusi, melioruota senvagė iš pietvakarių. Kyšulys siauru ruožu jungiasi su gretima aukštuma, dalis kraštų apiplauti upės tėkmės. Pietinė dalis nustumdyta įrengiant sodų sklypus, kita palikta dirvonuoti. Didžioji šlaitų dalis apaugusi lapuočiais medžiais ir krūmais. Sodų sklypuose dirbama, stovi keli pastatai. Kyšulio pietiniame krašte yra apie 25 m pločio ir 0,6 m aukščio buvusio pylimo fragmentas. Didžioji dalis pylimo paveikta žmogaus veiklos ariant ir naujai įrengiant sodus, statant pastatus. Rytinis jo galas kiek geriau išlikęs. Kultūrinis sluoksnis apardytas ilgalaikių arimų. Kyšulio viršuje ir pietiniame šlaite pastebimas tamsesnės žemės sluoksnis su archeologiniais dirbiniais. 2017 m. žemės paviršiuje aptikta lipdytų puodų šukių ir titnago skelčių.

 Šaltiniai 

 Nuorodos 



Kategorija:Lietuvos archeologinės gyvenvietės
Kategorija:Marijampolės savivaldybės paveldas